وه‌گوره‌ی‌ هه‌واڵێگ‌ ڕووژنامه‌ی‌ ئه‌كشام‌ توركی‌، (ئبراهیم تاتڵسێس) هێرش‌ تونيگ‌ كرده‌ سه‌ر (د. ڕوشدی‌ جاف)‌ هاوبه‌شی‌ له‌پرۆژه‌یل‌ یه‌كه‌ی‌ نیشته‌جێبوين و وت‌:"ئه‌و پیاوه‌ هه‌میشه‌ من‌ فریو داس ‌و فێڵ‌ له‌ليم كردگه‌، ته‌نانه‌ت دويای‌ زه‌خمداربوينمیش لايه‌نگره‌يلم‌ فریوداگه‌‌و هیچ سوودێگيش‌ ئه‌ڕا من نه‌ياشتگه‌".
تاتڵسێس وتیش‌:"داوای‌ وه‌خشين له‌ملله‌ت‌ عێراق ‌كه‌م، له‌يه‌ودويا گشت پرۆژه‌گان هين‌ منه‌، گشت توانايلم خه‌مه‌گه‌ڕ، ئه‌ڕا ئه‌وه‌گ‌ خاسترین‌و جوانترین كار پێشكه‌ش وه‌ملله‌ت‌ عێراق بكه‌م، چوسنكه‌ ملله‌ت‌ عێراق شایسته‌ی‌ ئه‌وه‌ن".
له‌باره‌ی‌ ده‌رچوين‌ ئه‌لبوومه‌ نووه‌گه‌ی‌‌و سازكردن‌ كۆنسێرت، تاتڵسێس جه‌خت‌ له‌وه‌ كرده‌و‌‌، ئه‌لبوومه‌ نووه‌گه‌م دويای‌ سێ‌ مانگ تر‌ ‌كه‌فێده‌ بازاڕ ‌و یه‌كه‌م كۆنسێرتميش له‌شار‌ هه‌ولێر ساز كه‌م.
ا. ج
